سائنس اور ٹیکنالوجی کی وزارت
سپرکمپیوٹنگ میں ہندوستان کی قائدانہ حیثیت
نئی دہلی ،06؍اپریل :ہائی پاورکمپیوٹنگ ہندوستان تیزی سے ایک قائد کی حیثیت سے ابھررہاہے ۔نیشنل سپرکمپیوٹنگ مشن  اس کی ہمت افزائی کررہاہے تاکہ یہ تیل کی دریافت ، سیلابوں کی پیشن گوئی نیز جینومکس اوردواؤں کی دریافت جیسے میدانوں میں ماہرین تعلیم ، محققین ، ایم ایس ایم ایز اور اسٹارٹ اپس کی کمپیوٹیشن سے بڑھتی ہوئی ضروریات کو پوراکرسکے ۔
4بنیادی اداروں میں کمپیوٹنگ سے متعلق بنیادی ڈھانچہ پہلے ہی نصب کیاجاچکاہے اور 9مزید اداروں میں اس کی تنصیب کاکام تیزرفتاری کے ساتھ جاری ہے ۔ ستمبر ،2021میں ایم ایس ایم کے دوسرے مرحلے کی تکمیل کے ساتھ ہی ملک کی کمپیوٹنگ کی صلاحیت 16پیٹافلاپس  تک پہنچ جائے گی ۔ ہندوستان میں اس سسٹم کو اسمبل کرنے اور تیارکرنے والے سپرکمپیوٹنگ بنیادی ڈھانچے کے قیام کے لئے ہندوستان کے مجموعی طورپر14بڑے اداروں کے ساتھ بہت سے مفاہمت ناموں پر دستخط کئے گئے ہیں ۔ ان اداروں میں آئی آئی ٹیز ، این آئی ٹیز قومی تجربہ گاہیں اور آئی آئی ایس ای آرشامل ہیں ۔
این ایس ایم کے پہلے مرحلے میں مجوزہ بنیادی ڈھانچہ پہلے ہی نصب کردیاگیاہے اور دوسرا مرحلہ جلدہی پایہء تکمیل کو پہنچ جائے گا۔ تیسرے مرحلے سے ، جو اس سال شروع کیاگیاہے ، کمپیوٹنگ کی رفتار بڑھ کر تقریبا 45پیٹافلاپس تک جاپہنچے گی ۔ اس کے تحت قومی سہولت کے طورپر ہرتین پی ایف میں تین سسٹم شامل کئے گئے ہیں اور 20پی ایف کا ایک نظام بھی شامل کیاگیاہے ۔
قومی سپرکمپیوٹنگ مشن، تحقیقی استعداداور صلاحیتوں کو آپس میں مربوط کرکے نیشنل نالج نیٹ ورک کے ساتھ مل کر جو کہ ریڑھ کی ہڈی کی حیثیت رکھتاہے ، ایک سپرکمپیوٹنگ گرڈ قائم کرکے ان کی صلاحیتوں میں اضافہ کرنے کے لئے ملک میں قائم کیاگیاتھا۔ این ایس ایم ملک بھرمیں تعلیمی اورتحقیقی اداروں میں سپرکمپیوٹنگ سہولیات کا ایک گرڈ قائم کررہاہے ۔اس کا کچھ حصہ غیرممالک سے درآمدکیاجارہاہے اورکچھ حصہ اندرون ملک تیارکیاجارہاہے ۔ یہ مشن سائنس اورٹکنالوجی کے محکمے  اور الیکٹرانکس اورانفارمیشن ٹکنالوجی  کی وزارت کے ذریعہ چلایاجارہاہے اور سینٹرفار ڈیولپمنٹ آف ایڈوانسنڈ کمپیوٹنگ  ، پنے اور انڈین انسٹی ٹیوٹ آف سائنس ، بنگلورومیں اس مشن پر کام ہورہاہے ۔
پہلاسپرکمپیوٹر پرم شیوے ،جو اندرون ملک اسمبل کیاگیاتھاآئی آئی ٹی  میں نصب کیاگیاتھا۔اس کے بعد پرم شکتی ، پرم برہما ، پرم یکتی ، پرم سنگانک نام کے سپرکمپیوٹرز بالترتیب آئی آئی ٹی –کھڑک پور،آئی آئی ایس ای آر،پنے، جے این سی اے ایس آربنگلورو اورآئی آئی ٹی کانپورمیں نصب کئے گئے ۔
ایم پی سی اور مصنوعی ذہانت  کے انضمام کے ساتھ ہی سپرکمپیوٹنگ میں قائدانہ مقام کی طرف ہندوستان کی پیش رفت کو ایک اورنئی سمت مل گئی ہے ۔ ایک 200اے آئی پی ایف مصنوعی ذہانت سپرکمپیوٹنگ نظام تیارکرنے کے بعد سی –ڈی اے سی میں نصب کردیاگیا ہے، جو حیرت انگیز طورپر بڑے پیمانے پر اے آئی کے کام کاج کے بوجھ کو سنبھال سکتاہے جس سے اے آئی سے منسلک کمپیوٹنگ کی رفتارمیں کئی گنا اضافہ ہوجاتاہے ۔ پرم سدھی –اے آئی ہائی پرفارمنس کمپیوٹنگ مصنوعی ذہانت  سپرکمپیوٹرکو عالمی درجہ بندی میں سرفہرست دنیابھرمیں 500سب سے زیادہ طاقت ورسپرکمپیوٹرز میں 60واں مقام حاصل ہواہے ۔یہ درجہ بندی کی رپورٹ 16نومبر ، 2020کو جاری کی گئی تھی ۔
اس مشن نے آج تک 4500سے زیادہ ایچ پی سی کو تربیت دے کر اگلی نسل کے سپرکمپیوٹرماہرین اور بیداری رکھنے والے افراد اوراساتذہ پیداکئے ہیں ۔ایچ پی سی ٹریننگ کی سرگرمیوں کو وسعت دینے کے لئے ایچ پی سی اور اے آئی کی ٹریننگ کے لئے 4این ایس ایم ناڈل تربیتی مراکز ،آئی آئی ٹی کھڑک پور، آئی آئی ٹی مدراس ، آئی آئی ٹی گوااورآئی آئی ٹی پلکڑمیں قائم کئے گئے ہیں ۔ ان مراکز میں ایچ پی سی اوراے آئی کے آن لائن تربیتی پروگرام منعقد کئے گئے ہیں ۔
این ایس ایم سے تقویت پانے کے بعد ،صنعتوں کاتعاون حاصل کرتے ہوئے ہندوستان کے تحقیقی اداروں کانیٹ ورک ہندوستان میں زیادہ سے زیادہ کل پرزے تیارکرنے کے لئے ٹکنالوجی اور سامان سازی کی صلاحیت میں مسلسل اضافہ کررہاہے ۔ پہلے مرحلے میں ہندوستان کے اندر 30فیصد قدرافزائی حاصل کی گئی جو دوسرے مرحلے میں بڑھ کر 40فیصد تک پہنچ گئی ۔ ہندوستان نے ایک دیسی سرور  تیارکرلیاہے جو تمام حکومتوں اور پی ایس یوز کی ایچ پی سی ضروریات کو پوراکرسکتاہے ۔
یہ تینوں مرحلے تقریبا 75اداروں اور ہزاروں ہزار سرگرم محققین ، ماہرین تعلیم جو سپرکمپیوٹرنظام میں ریڑھ کی ہڈی مانے جانے والے نیشنل نالج نیٹ  کے ساتھ کام کررہے ان کو زبردست کارکردگی والے کمپیوٹنگ ایچ پی سی اداروں تک رسائی مہیاکریں گے ۔
ٍ